***Minta a magyar számviteli törvény szerint készített éves beszámoló könyvvizsgálatára vonatkozó megbízási szerződésre. (A vastagon szedett részek a szerződés különösen fontos elemeit tartalmazzák.)***

***MEGBÍZÁSI SZERZŐDÉS***

***amely létrejött a(z)***

***GAZDÁLKODÓ NEVE***

***CÍME***

***Cégjegyzékszáma: (a továbbiakban: „Társaság)***

***és a***

***XY,***

***CÍME***

***Cégjegyzékszáma:***

***(a továbbiakban: „Könyvvizsgáló)***

***között, az alábbi tárgyban és a következő feltételek szerint.***

***1. A szerződés tárgya és tartalma***

***1.1. A Társaság 201x. XX hó XX. napjával végződő üzleti évre vonatkozó, a magyar számviteli törvény előírásaival összhangban elkészített (egyszerűsített) éves beszámolójának könyvvizsgálata és arról könyvvizsgálói jelentés kibocsátása.***

***2. Jogok és kötelezettségek***

***2.1. A Társaság felel számviteli nyilvántartásainak pontosságáért és teljes körűségéért, belső ellenőrzési rendszerének megbízhatóságáért, valamint a magyar előírások szerinti éves beszámoló (mérleg, eredménykimutatás, kiegészítő melléklet) és üzleti jelentés elkészítéséért. Ez a felelősség magában foglalja:***

* ***az akár csalásból, akár hibából eredő hibás állítástól mentes pénzügyi kimutatások elkészítésére vonatkozó belső ellenőrzés kialakítását, bevezetését és fenntartását***
* ***megfelelő számviteli politika kiválasztását és alkalmazását, valamint***
* ***az adott körülmények között megfelelő számviteli becslések elkészítését.***

***2.2. A Könyvvizsgáló a Társaság által biztosított információk alapján, a magyar Nemzeti Könyvvizsgálati Standardok szerint teljesíti megbízását. A könyvvizsgálói jelentésért a Könyvvizsgáló felel.***

***2.3. A Társaság minden szükséges információt hozzáférhetővé tesz a Könyvvizsgáló számára és nem tart vissza semmilyen információt. A Társaság a Könyvvizsgáló által kért minden információt megfelelő időben megad.***

***2.4. A Könyvvizsgáló ezirányú igénye esetén a Társaság vezetői és alkalmazottai megerősítik, hogy a megbízás időtartama alatt írásban, illetve szóban közölt információk teljes körűek.***

*2.5. A megbízás folyamán a felek kölcsönösen együttműködnek. Mindkét fél bizalmasan kezeli a megbízás során tudomására jutott bármely információt. A Könyvvizsgáló vállalja, hogy a megbízás folyamán a Társaságról szerzett bármely információt bizalmasan kezeli jelen szerződés megszűnése után is.*

*2.6. A Polgári Törvénykönyvről szóló 2013. évi V. törvény (továbbiakban: Polgári Törvénykönyv, Ptk.)l értelmében a Könyvvizsgáló feladata, hogy a könyvvizsgálatot szabályszerűen elvégezze, és ennek alapján független könyvvizsgálói jelentésben foglaljon állást arról, hogy a Társaság (egyszerűsített) éves beszámolója megfelel-e a jogszabályoknak és megbízható, valós képet ad-e a társaság vagyoni, pénzügyi és jövedelmi helyzetéről, működésének gazdasági eredményeiről. Jelen szerződés céljainak elérése érdekében e jelentés elkészítéséhez a Könyvvizsgáló a következőket teszi vizsgálat tárgyává, és jelenti, amennyiben bármelyiket nem találja kielégítőnek:*

*(a) a számviteli nyilvántartások megfelelősége*

*(b) összhang a Társaság éves beszámolója és számviteli nyilvántartásai között*

*(c) az éves beszámoló megfelelése a hatályos jogszabályi előírásoknak és számviteli alapelveknek, valamint*

*(d) a Könyvvizsgáló által a könyvvizsgálat elvégzéséhez szükségesnek vélt információk és magyarázatok megadása*

*(e) a Társaság belső szabályozottsága.*

***2.7. A szabálytalanságok megelőzésének és feltárásának felelőssége a Társaságot terheli. A Könyvvizsgáló úgy tervezi meg a könyvvizsgálatot, hogy az valószínűsíthetően feltárja a pénzügyi kimutatásokban az esetleges szabálytalanságokból eredő jelentős hibákat, de a könyvvizsgálat fő célja nem a szabálytalanságok és a hibák teljes felderítése, hanem az, hogy megfelelő alapot nyújtson a pénzügyi kimutatásokról adott könyvvizsgálói záradékhoz (véleményhez) és az nem foglalja magában az olyan csalások, szabálytalanságok vagy hibák felderítését, amelyek nem eredményeznek lényeges téves állításokat az éves beszámolóban.***

***2.8. A Könyvvizsgáló által kibocsátott könyvvizsgálói záradék (vélemény) nem minősül arra vonatkozó könyvvizsgálói nyilatkozatnak, hogy az éves beszámoló mentes minden hibától.***

*2.9. Az adóbevallások elkészítéséért és leadásáért a Társaság felel. A Könyvvizsgáló az éves beszámoló könyvvizsgálata részeként részletesen nem tekinti át az adók kiszámítását és az adóbevallásokat. Mindkét fél elismeri, hogy a magyar adóhatóság jogosult az összes adóbevallást hatósági revízió alá vonni, és hogy a magyar számviteli törvénnyel összhangban elkészített éves beszámoló könyvvizsgálói záradéka nem nyújt biztosítékot arra, hogy a Társaság által benyújtott éves beszámolót és adóbevallásokat az adóhatóság elfogadja.*

*2.10. A Társaság tudomásul veszi, hogy a könyvvizsgálói jelentés részére átadott példányai nem választhatók külön a hozzájuk kapcsolódó éves beszámolótól, továbbá az abban foglaltak a teljes beszámolótól függetlenül nem használhatók fel, beleértve az interneten történő közzétételt is. Ha a Társaság a könyvvizsgálói jelentést bármely egyéb módon kívánja felhasználni – pl. az éves beszámolótól függetlenül –-, ahhoz a Könyvvizsgáló előzetes írásbeli beleegyezése szükséges.*

*2.11. A pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény (továbbiakban: Pmt.) 7-12. §-ai a könyvvizsgálók számára ügyfél-átvilágítási kötelezettséget írnak elő. Ennek alapján a jelen szerződéskötéskor a Társaság, valamint annak képviselője (a jelen szerződést aláíró személyek, valamint a kapcsolattartók) és a tényleges tulajdonos azonosításra kerülnek. A Pmt. 10. § (3) bekezdése alapján a Társaság a szerződéses kapcsolat fennállása alatt köteles 5 munkanapon belül a Könyvvizsgálóz értesíteni, ha az ügyfél-átvilágítás során rögzített adatokban (akár a Társaság, akár az azonosított képviselő, akár a tényleges tulajdonos vonatkozásában) változás következne be. Az azonosítás során felveendő adatokat a Társaság a mellékelt adatlap kitöltésével és az adatokat tartalmazó okiratok bemutatásával, és/vagy ahhoz való hozzájárulás megadásával adja meg, hogy a rögzítendő adatokat tartalmazó okiratokról a könyvvizsgáló másolatot készítsen.*

*2.12 A Társaság tudomásul veszi, hogy az éves beszámoló fordulónapja utáni eseményekről tájékoztatni szükséges a könyvvizsgálót.*

***3. Könyvvizsgálati díj és annak megfizetése:***

***3.1. Az 1.1. pontban említett munka elvégzéséért járó könyvvizsgálati díj XXXXXX Ft (azaz -------------------- forint), amely összeg nem tartalmazza az áfát.***

***3.2. A felek kölcsönösen megállapodnak abban, hogy a 3.1. szakaszban meghatározott díjat a Társaság az alábbi részletekben fizeti meg:***

***(megállapodás szerint, részteljesítések esetén a pontos időpont meghatározása)***

***3.3. A fizetést a számlában megjelölt bankszámlára kell teljesíteni.***

***3.4. A fizetés a számla kibocsátásának dátumától számított … napon belül esedékes. Késedelmes fizetés esetén a Társaság … mértékű késedelmi kamatot köteles megfizetni.***

*3.5. Amennyiben a Társaság késedelmes információszolgáltatása vagy más okok miatt a Könyvvizsgáló többletmunkára kényszerül, vagy egyéb, a Könyvvizsgáló befolyásán kívül eső körülmény következtében a könyvvizsgálói feladatok határidőben nem kezdhetők meg, illetve nem teljesíthetők, a Könyvvizsgáló tájékoztatja erről a Társaság vezetését, valamint jogosult a Könyvvizsgálói jelentés elkészítését és a szerződést felfüggeszteni. Amennyiben késedelem történik és/vagy többlet feladatok elvégzése válik szükségessé a fenti okok következtében, a Könyvvizsgáló a szerződés teljesítéséhez szükséges többlet időráfordítás alapján további díjazásra jogosult.*

*4. A munkáért felelős személyek*

A Könyvvizsgáló részéről a könyvvizsgálat elvégzéséért személyében felelős kijelölt kamarai tag könyvvizsgáló: …………..…………… (cím: ……………, kamarai tagsági igazolvány szám: ……….)

*A személyében felelős könyvvizsgáló helyettesítésére – tartós távolléte esetére – kijelölt helyettes kamarai tag könyvvizsgáló: ……………… (cím: ……………, kamarai tagsági igazolvány szám: ……….)*

*A* Társaság *részéről a kapcsolattartó:*

*NÉV ügyvezető igazgató*

***5. A jelentések megírásához használt nyelv***

***5.1. Az éves beszámolót magyar nyelven kell kibocsátani. A könyvvizsgálói jelentést magyar nyelven kell elkészíteni,*** *és ehhez mellékelni kell a …… nyelvű fordítást.*

***6. Egyéb rendelkezések***

***6.1. A fenti feltételeket és összegeket mindkét fél mint akaratával egyezőt elfogadja.***

*6.2. A Könyvvizsgáló és a Társaság a jelen szerződés teljesítésével összefüggésben okozott bármilyen szerződésszegéséért vagy káráért a Polgári Törvénykönyv rendelkezései az irányadók.*

***6.3. A jelen szerződésben nem szabályozott kérdésekben a Polgári Törvénykönyv, a magyar számviteli törvény, valamint a Magyar Könyvvizsgálói Kamaráról, a könyvvizsgálói tevékenységről, valamint a könyvvizsgálói közfelügyeletről szóló 2007. évi LXXV. törvény előírásai az irányadók.***

**6.4. *Jelen megbízási szerződés az aláírás napjával lép hatályba és a Könyvvizsgáló megválasztásának megfelelően határozott időtartamra, a Társaság 20XX. év XXXX hó XX napjával végződő üzleti évre vonatkozó (egyszerűsített) éves beszámoló elfogadásának időpontjáig, de legkésőbb 20XX év XXXX hó XX napjáig szól.***

***Kelt, dátum***

**Társaságnevében: Könyvvizsgáló nevében*:***

***NÉV NÉV***

***ügyvezető igazgató Nyilvántartási szám***